ועדת הכלכלה, כנסת 25, פרוטוקול מספר 4, 2023-01-18 00:00

דוד ביטן: בוקר טוב, אני פותח את הישיבה

דוד ביטן:  על סדר-היום: הרפורמה במחירי התחבורה הציבורית

דוד ביטן:  הייתה גם בקשה של היושב-ראש הקודם, חבר הכנסת ביטון, לקיים את הישיבה

דוד ביטן:  לאט-לאט אנחנו נקיים דיונים על כל נושא, כדי ללמוד את העניין, בכל זאת זו ועדה שחלק מחבריה חדשים גם בכנסת וגם במסגרת הוועדה

דוד ביטן:  לכן נלמד קודם את הנושאים ולאחר מכן ניכנס יותר לגופו של עניין

אביגדור ליברמן: אם אתה מקבל בקשות לדיונים, אז תרשום לקיים בשבוע הבא דיון על ההיי-טק הישראלי

דוד ביטן: אין בעיה

דוד ביטן:  הדיונים לשבוע הבא כבר נקבעו ולכן נקיים ישיבה בנושא בשבוע שלאחר מכן

אביגדור ליברמן: ראיתי שגם מייקרוסופט החליטה על פיטורים המוניים

דוד ביטן: בנוסף לזה, איווט, שר האוצר הקודם, ביקש ממני להיות בראש ועדת משנה לנושא היי-טק וכמובן שאנחנו נאשר את זה

דוד ביטן:  כמו שאמרתי, חלק מהוועדות יהיו בראשות חברי קואליציה וחלק מהוועדות בראשות חברי אופוזיציה

דוד ביטן:  זה יהיה חצי-חצי

דוד ביטן:   אנחנו נקבע את הנושא בסדר-היום ואז נצביע על כך

אורי מקלב: זו נדיבות לב מצדך

אורי מקלב:  זה לא מובן מאליו שנותנים ועדות  משנה לאופוזיציה

דוד ביטן: למה לא? למה שאני לא אתן לאופוזיציה

אביגדור ליברמן: הוא בית"רי

אביגדור ליברמן:  בהימנון בית"ר כתוב: נדיב, גאון ואכזר

דוד ביטן: אנחנו נעשה חצי-חצי, מה הבעיה?      

אורי מקלב: 	אני רוצה לומר שהנותן מתנה לחברו צריך להודיעו

מיכאל ביטון: מקלב, אתה קיבלת להחליף אותי בוועדה

אורי מקלב: בסדר, אבל לא  נתת לי להיות יושב-ראש ועדת משנה

מיכאל ביטון: לא ביקשת

דוד ביטן: אני מכיר את איווט כבר 30 שנה

אביגדור ליברמן: זה הדר בית"רי, אין מה לעשות

אורי מקלב: פעם בית"ר תמיד בית"ר? אבל רק כשנמצאים באופוזיציה זה ככה

שלום דנינו: דוד הצהיר על זה כבר בישיבה הראשונה של הוועדה, ש-50% יהיו לאופוזיציה ו-50% לקואליציה

אורי מקלב: כתוב: הנותן מתנה לחברו צריך להודיעו

אורי מקלב:  אתה נותן  לאופוזיציה בנדיבות לב, צריך להגיד שאנחנו פתוחים, אנחנו נותנים לאופוזיציה ועדת  משנה וכו'

דוד ביטן: צריך לעצור את הגל הזה שאנחנו שמים להם אצבע בעין והם שמים לנו אחר כך אצבע בעין

אורי מקלב: כשהייתי יושב-ראש ועדת המדע היו לי שלוש ועדות משנה, כולן היו בראשות חברי אופוזיציה

אורי מקלב:  זה לא היה דבר שהיה מובן מאליו

דוד ביטן: חבר הכנסת ביטון, תציג את הנושא

מיכאל ביטון: תודה, היושב-ראש, והרוח שאמרת לפיה גם שיתוף של האופוזיציה, היא לא נדיבות אלא תבונה לעבוד ביחד

מיכאל ביטון:  כמו שאמרת, נפסיק להכניס אצבע בעין, להרגיע קצת את המדינה, זה דבר גדול

מיכאל ביטון:       ביקשתי מהממ"מ לחקור את הרפורמה במחירי התחבורה הציבורית מסיבה אחת עצובה, כי למעשה משרד התחבורה הסתיר מידע מוועדת הכלכלה

מיכאל ביטון:  כשהוא נשאל פה אם יש רפורמה, נאמר שאין, אבל  יומיים אחר כך הם עשו מסיבת עיתונאים והכריזו שיש רפורמה

מיכאל ביטון:  למעשה לא נתנו מראש לוועדת הכלכלה את הנתונים כדי שנדון

מיכאל ביטון:  לא רק שלא שמו את הנתונים, אלא גם לממ"מ, לאגף המחקר בכנסת, הם לא נתנו תשובות מלאות וראויות

דוד ביטן: הרפורמה רק התחילה, אני לא יודע אם הם יכלו לתת לך תשובות

מיכאל ביטון: עכשיו, בדוח הזה שמונח כאן, הם לא נתנו תשובות

מיכאל ביטון:  הדוח הזה מאשש דברים שידענו

מיכאל ביטון:       ראשית, זה לא סוד שהתנגדתי לרפורמה

מיכאל ביטון:  זה טוב לאחד מחירים, זה טוב לייעל, אבל לקחת לאנשים כסף מהכיס, מהערך הצבור, מה שפגע ב-40% מהאוכלוסייה

מיכאל ביטון:  למעשה לקחו להם 20% מהשווי של הרב-קו שלהם ואז נתנו ל-5% הטבה, לאנשים בני 75 ומעלה, שרובם הם סיעודיים, כך שאם אתה נותן  הטבה תן אותה לאנשים שיצאו לגמלאות, היינו בני 67-62

אביגדור ליברמן: אני מכיר אנשים  בני 75 ויותר שמשחקים טניס ומנצחים אותי

מיכאל ביטון: אבל תן להם בגיל פרישה, לא צריך לחכות

דוד ביטן: אותי ינצחו גם בני 90

מיכאל ביטון: אני לא יודע מה תעשה הממשלה, אם תבטל את הכול או - - -      

דוד ביטן: דיברה איתי שרת התחבורה ואמרה שהיא לומדת את העניין

דוד ביטן:  בעוד כשבוע יציגו לה את הנתונים ואז היא תודיע את עמדתה

דוד ביטן:  כנראה שהיא תהיה לכיוון שלך, אבל ניתן לה את האפשרות ללמוד את זה

מיכאל ביטון: או לתקן ולשפר

מיכאל ביטון:  בדוח של הממ"מ נכתב שלא הוצגו חלופות, שהערך הצבור מימן למעשה דברים אחרים

מיכאל ביטון:  הם שאלו על הקשישים, אולי צריך להוריד את הגיל, אבל לא קיבלו תשובה, אולי לעשות  תעריף אחיד של כלל שירותי התחבורה

מיכאל ביטון:  למעשה ברפורמה יצרו מעמדות – מנוי לרכבת,  מנוי לאוטובוס, כאשר התעריף ברכבת יקר פי שלושה מהאוטובוס

מיכאל ביטון:  הטענה היא שצריך לתת לאדם מנוי שיוכל לנסוע לאן שהוא רוצה

דוד ביטן: אין מנוי משולב?     

מיכאל ביטון: יש, אבל המחיר ברכבת הוא פי שלושה

מיכאל ביטון:  צריך לעשות מנוי אחד של תחבורה ציבורית – חודשי, שבועי, יומי – ושהאדם יוכל לנסוע באיזה כלי שהוא רוצה

מיכאל ביטון:  ככה זה בעולם, אין הפרדה בין רכבת לאוטובוסים

מיכאל ביטון:  כל הכלים שקיימים, תיסע בכולם

מיכאל ביטון:       אני רוצה להדגיש – ואמרתי את זה גם לסגן השר מקלב – שניהלנו כאן מאבק על פגיעה בחלשים ביותר, גם על חרדים, על פגיעה בדימונה, בקרית שמונה, בירוחם, ולכן אני דורש שכל תיקון יגיע לחלשים ביותר, לכולם, לא רק לקבוצה מיוחדת; לנסות להחזיר את הערך הצבור; להוריד את גיל הנסיעה לקשישים; להוזיל דרמטית את מחיר הנסיעה ברכבת ולא להפוך את זה לכלי למעמד ביניים מול אוטובוסים שהם כלי לעניים, כי זה פי שלושה במחיר

מיכאל ביטון:       יש כתב בשם עידן יוסף שעשה עבודה יסודית והעיר הערות נוספות

מיכאל ביטון:  אני אעביר לך את זה בכתב

מיכאל ביטון:      אני חושב שאפשר או לתקן את הרפורמה או לעשות אחרת וכל הדגשים האלה חשובים

מיכאל ביטון:  אני רוצה להודות לממ"מ על המחקר ועל הנקודות שעולות בו

אביגדור ליברמן: אין ספק, אף רפורמה אינה מושלמת ותמיד אחר כך עושים מקצה שיפורים

אביגדור ליברמן:  אני זוכר את הוויכוחים בכנסת הקודמת בין קודמך בתפקיד לשרת התחבורה וזה קצת גלש

אביגדור ליברמן:  בכל זאת, אני רוצה להסביר עקרונות כדי להבין את ההיגיון של הרפורמה ההיא

אביגדור ליברמן:  אני טוען שלא צריך לשפוך את התינוק עם המים, אלא להכניס שיפורים, למשל כפי שאמר בצדק היושב-ראש הקודם לגבי הערך הצבור וכן שיהיה כרטיס אחיד לרכבת ואוטובוס

שלום דנינו: תוכלו להסביר את המושג "ערך צבור"?      

אורי מקלב: אני אסביר בהמשך

אביגדור ליברמן: צריך להבין מה היה ההיגיון

אביגדור ליברמן:  אנחנו מצאנו יותר מ-80 תעריפים בתחבורה הציבורית וחלק גדול מהם היו קומבינות, בלי היגיון בלי שום הסבר

אביגדור ליברמן:  ביקשנו לקבוע חמישה תעריפים, כאשר העיקרון המנחה היחידי הוא מרחק

אביגדור ליברמן:  ברור שכשאתה נוסע מירוחם לתל אביב והמרחק גדול, יוצא שתושבי ירוחם משלמים יותר ולכן כאן צריך להכניס מימד נוסף של דירוג סוציו-אקונומי של אותם יישובים

אביגדור ליברמן:  בעיקרון צריך לבנות את התעריפים על בסיס מרחק, ובמקום 80 תעריפים חמישה תעריפים

אביגדור ליברמן:  זה היה ההיגיון מאחורי הרפורמה

איתי חיים: דרך אגב, עד 2016 היו 1,000 תעריפים

אביגדור ליברמן: היו 1,000 תעריפים, 80 תעריפים, אני חושב שחמישה תעריפים זה בהחלט הדבר האופטימלי

דוד ביטן: כמה תעריפים יש היום?     

אביגדור ליברמן: חמישה תעריפים

אביגדור ליברמן:       בזמנו הוחלט, וזה היה אמור להיכנס לתוקף מ-1 בינואר, שכל הפנסיונרים מגיל 67 יהיו פטורים

אביגדור ליברמן:  משום מה זה לא נמשך, אבל זה חלק מההחלטה

דוד ביטן: 67 או 70?  החלטתם 75

אביגדור ליברמן: מ-1 בינואר היו אמורים להוריד את הגיל, שזה יהיה לכל הפנסיונרים

מיכאל ביטון: אבל אתה רוצה גם לקרב את הפריפריה למרכז, כך שזה לא רק בגלל ששם אין להם כסף והם במצב סוציו-אקונומי נמוך

מיכאל ביטון:  למעשה אתה רוצה לעודד את החיבור למרכז ולכן לא חייב שיהיה במקומות האלה – בקרית שמונה או ירוחם – יקר יותר

אורי מקלב: מה שאתה אומר עכשיו אף אחד לא יודע מזה

אורי מקלב:  אף פעם לא שמענו שב-1 בינואר 2023 זה יחול - - -     

אביגדור ליברמן: זה פורסם בכל כלי תקשורת

דוד ביטן: הייתה החלטה על כך?     

אביגדור ליברמן: כן

אורי מקלב: אני לא מכיר פרסום כזה

אביגדור ליברמן: תקשיב, בעידן האינטרנט, הפייסבוק, קל מאוד לבדוק את הדברים

אביגדור ליברמן:  הדברים האלה נאמרו  נכתבו בכל כלי תקשורת

אורי מקלב: אם היינו יודעים על זה, זה היה מרגיע את הציבור

אביגדור ליברמן: זה לא היה סוד

אורי מקלב: גם יושב-ראש ועדת הכלכלה לא ידע

מיכאל ביטון: כשביקרנו את הרפורמה אמרו שיש כוונה לשפר אותה בעתיד, אחד מהדברים זה המרכיב הזה

מיכאל ביטון:  הייתה הצהרת כוונות לתיקונים בעתיד

דוד ביטן: בסדר, הינה, הוא אומר שהייתה החלטה

מיכאל ביטון: דרך אגב, רק של שר האוצר, לא של שרת התחבורה

אורי מקלב: במכתב שכתבת לשרת התחבורה העלית את הנושא הזה ולא קיבלת תשובה על כך

מיכאל ביטון: לא קיבלתי שום תשובה ממנה

מיכאל ביטון:  למען הגילוי הנאות, אני ישבתי עם אביגדור והוא היה מוכן לתיקונים מיידיים ברפורמה, גם לממן עוד קצת וגם לשפר אותה

מיכאל ביטון:  שרת התחבורה לא הייתה מוכנה לשמוע על כלום

דוד ביטן: אתה מתכוון שאדם מגיל 67 יוכל לנסוע חינם באוטובוס וברכבת?     

אביגדור ליברמן: כן

אביגדור ליברמן:  הדיאלוגים בין מיכאל למרב מיכאלי היו דיאלוגים מרתקים

דוד ביטן: אלה דיאלוגים של השמאל

מיכאל ביטון: לפחות תגיד מרכז

דוד ביטן: יכול להיות שמבחינה חברתית יש לנו איזשהו קשר, אבל לא מבחינות אחרות

דוד ביטן:       אוקיי, לפי דבריו של איווט הייתה כבר איזושהי החלטה או כוונה

אביגדור ליברמן: גם אנשי אגף התקציבים בוודאי יודעים ומודעים לאותה החלטה – גברים מגיל 67 ונשים מגיל 64 

דוד ביטן: אז בוא נסכים בינינו עכשיו, כבוד סגן השרה, שאנחנו בעד

דוד ביטן:  לא צריך דיון על כך, אפשר לומר שמסקנה ראשונה שלנו היא שצריך להוריד את הגיל המזכה לנסיעה חינם ל-67

אביגדור ליברמן: זה חייב להיות במקביל – לנשים צריך לקבוע גיל נמוך יותר

דוד ביטן: 67 הכול, נשים וגברים, זה לא משנה

דוד ביטן:  זה לא גיל פרישה מהעבודה, גיל 67 נשמע הגיוני

שלום דנינו: קיים המושג "אזרח ותיק" וצריך לפעול לפי ההגדרה של זה – גבר מגיל 67 ואישה מגיל 62

דוד ביטן: לא, אנחנו לא נתחיל מזה

דוד ביטן:  67 – זה גיל שנשמע הגיוני

שלום דנינו: יש תעודה של אזרח ותיק

דוד ביטן: בסדר, שתהיה תעודה, זה עניין טכני איך עושים את זה

אביגדור ליברמן: ההיגיון היה – הרי היום יש כבר דיונים על העלאת גיל הפרישה לנשים

אביגדור ליברמן:  גיל פרישה לנשים הוא 62 ולגברים 67 – שכשאדם פורש לפנסיה, גם ההכנסות שלו יורדות

דוד ביטן: אני טוען שגיל הפרישה לא משנה

דוד ביטן:  גם 67 זה בסדר גמור ולא צריך להיכנס לשאלה מתי אדם פרש  או מתי הוא יפרוש

אביגדור ליברמן: גם 67 יהיה צעד גדול קדימה

דוד ביטן: זו ההחלטה הראשונה שלנו: אנחנו ממליצים לממשלה לתקן את הרפורמה ולקבוע נסיעה חינם בתחבורה הציבורית מגיל 67

דוד ביטן:       אני מבקש שתתייחסו גם לעניין המנוי המשולב – למה צריך מנוי נפרד לרכבת ומנוי נפרד לאוטובוס? זה לא נשמע הגיוני

אורי מקלב: משרד התחבורה ביקש במכוון להבדיל בין הרכבת לאוטובוס כדי לדלל את עומס הנוסעים ברכבת

אורי מקלב:  אנחנו חשבנו שזה לא נכון, אבל זו הייתה התפיסה המקצועית של משרד האוצר

דוד ביטן: מה מקצועי כאן, לא הבנתי

אביגדור ליברמן: כי יש מעט קרונות ואין לך מספיק מקום

מיכאל ביטון: אבל זה מחייב אותך להפעיל יותר אוטובוסים וידוע שיש מחסור בנהגים

דוד ביטן: צריך להבין שלא בכל מקום יש רכבת מה שמחייב את האדם לנסוע באוטובוס ואחר כך לעלות על רכבת

מיכאל ביטון: אבל למה להוריד מהרכבת? למה, יש אוטובוסים? לפי שיטת האוצר חסרים 5,000 נהגים ו-5,000 אוטובוסים, אז אתה מעביר עומס למקום עמוס?     

אורי מקלב: העומס ברכבות יותר גדול מהעומס באוטובוסים ולכן רצו לווסת

דוד ביטן: לא משנה

דוד ביטן:  עכשיו אתם דנים בתוכנית, בשינויים, אנחנו מבקשים שיהיה מנוי משולב

דוד ביטן:  אני לא מדבר על הכסף, כמה זה עולה, אבל מנוי משולב חייב להיות

מיכאל ביטון: הממ"מ עשה  מחקר בנושא וראוי לתת להם להציג את העבודה שנעשתה

אביגדור ליברמן: מה שאומר סגן השר, בצדק, הבעיה העיקרית בתחבורה הציבורית זה מחסור בנהגים

דוד ביטן: נכון, אני  מודע לזה, אין נהגים

אביגדור ליברמן: דבר שני,  מחסור באוטובוסים וכן מחסור בקרונות

דוד ביטן: זה דווקא מחזק את העניין שצריך מנוי משולב

אורי מקלב: מנוי משולב קיים, אבל יש מחסור בקרונות,  מחסור באוטובוסים מפרקיים

דוד ביטן: יש גם מחסור בתחבורה ציבורית, נו אז מה?     

אורי מקלב: היום מזמינים קרון ולוקח כמה שנים עד שזה מגיע לארץ

דוד ביטן: דרך אגב, בכל העולם אין נהגים, לא רק בישראל

אורי מקלב: אבל בישראל הבעיה הרבה יותר גדולה

אורי מקלב:  יש לנו תוכנית בעניין הזה וגם השרה אמרה את זה בתחילת דבריה

אורי מקלב:  אני חושב שזו צריכה להיות משימה לאומית כדי להתגבר על המחסור בנהגים

שלום דנינו: בחו"ל, בגרמניה למשל, הרכבת וחלק מאמצעי התחבורה הם בבעלות פרטית ואז אפשר לעלות עם אותו כרטיס לכל דבר

אורי מקלב: שאלת קודם מה זה "ערך צבור"

אורי מקלב:  מאז קום המדינה היה נהוג להשתמש בכרטיסיות – האדם היה קונה כרטיס עם 25 נסיעות ומשלם על 20

אורי מקלב:  התחליף של זה הוא ערך צבור  ברב-קו – אתה משלם 100 שקלים ולמעשה קיבלת אפשרות לנסוע ב-125 שקלים

אורי מקלב:  זה אומר הנחה של 25%

אורי מקלב:  הרפורמה הזאת למעשה ביטלה את הערך הצבור והעבירה את מרכז הכובד למנויים חודשיים – או מנוי יומי או מנוי חודשי – וזה למעשה המהפך בין מה שהיה נהוג לבין הרפורמה

אורי מקלב:  יש כאלה שמסתכלים על זה, ובצדק, כאילו המחירים עלו ב-25%

אורי מקלב:  שר האוצר דאז נשאל איך יכול להיות שהמחיר בתחבורה הציבורית עלה ב-25%

אורי מקלב:  התשובה לזה הייתה שהיום אפשר לעשות מנוי חופשי-חודשי שמאפשר לנסוע בכל הארץ או מנוי חופשי-יומי

אורי מקלב:  זה נתן את האיזון

אורי מקלב:  יש כאלה שהרפורמה הזאת פגעה בהם,  למשל מי שלא משתלם לו לקחת מנוי חודשי, כאלה שלא נוסעים הרבה

אורי מקלב:  אישה מירוחם שנוסעת פעמיים בשבוע שילמה עד הרפורמה עם ההנחה, אבל היום היא כבר לא מקבלת את זה, משום שאם היא תעשה מנוי חופשי-חודשי יעלה לה הרבה יותר ממה שהיא הייתה מוציאה כל חודש

אורי מקלב:  זה הפער שמדבר עליו מיכאל ביטון וגם אני דיברתי עליו בזמנו

דוד ביטן: איך פותרים את הפער הזה?     

אורי מקלב: אני אתייחס לזה בסקירה שלי

שלום דנינו: טכנית, בנושא של התיקוף וחידוש הכרטיס, זה באמת עניין קטן אבל חשוב מאוד לאזרח – זה מתחיל להבהב לו שלושה ימים, אבל הוא לא יכול לחדש את זה אלא רק כשזה ממש נגמר

שלום דנינו:  צריך לקחת בחשבון שמדובר בילדים שהולכים לבית ספר והם לא יכולים ללכת עם הכסף עד שאפשר לחדש

שלום דנינו:  זה משהו שצריך להסדיר אותו, כך שאפשר יהיה לחדש לחודש או חודשיים-שלושה מראש

אורי מקלב: זו שאלה גם בעניין הרב-קו

אורי מקלב:  זה קיים בהרבה תחומים, כמו למשל עם התרופות, דברים חודשיים שניתן לקבל רק בסוף החודש

אורי מקלב:  אני לא מכיר את זה

רן שדמי: אני לא מכיר את זה

אורי מקלב: החופשי-חודשי ניתן לחידוש בכל זמן

שלום דנינו: זה מאוד מוגבל

שלום דנינו:  נאמר לי שזה מהבהב, מתריע שזה עומד להסתיים, אבל לא מאפשרים לחדש לעוד חודש

שלום דנינו:  אי אפשר לצייד ילדים עם כסף

אורי מקלב: ב-20 לחודש אפשר לחדש לחודש הבא

רן שדמי: לדעתי ניתן לעשות את זה שבועיים מראש

דוד ביטן: תבדקו את זה

שלום דנינו: שאלה כלכלית -  לגבי הרכבת  והנמלים

שלום דנינו:  מה קורה עם זה מבחינה כלכלית? העסק הזה עושה כסף?     

אביגדור ליברמן: רכבת לא יכולה לעשות כסף, מה שעושה כסף ברכבת זה המטענים

אביגדור ליברמן:  אין לנו מספיק תנועה שך מטענים ברכבות

אביגדור ליברמן:  בכל העולם רכבת נוסעים מסובסדת על ידי המדינה

אביגדור ליברמן:  לגבי הנמלים – זה דבר הכי רווחי שקיים

דוד ביטן: הרכבת בלונדון מסובסדת? זה לא מסובסד

אביגדור ליברמן: המטרו בלונדון זה סיפור אחר

אביגדור ליברמן:  הרכבת במובן של רכבת נוסעים תמיד מסובסדת

יוסף עטאונה: כבוד היושב-ראש, אני חושב שהדיון על התחבורה הציבורית הוא דיון חשוב מאוד

יוסף עטאונה:  תחבורה ציבורית, כשמה כן היא, אבל אני רוצה דווקא לדבר על הנגישות ולא על התעריפים והרפורמה היא הזדמנות לקשור את זה להנגשת השירות והתחבורה הציבורית בקרב החברה הערבית-בדואית בנגב

יוסף עטאונה:  אין ספק שבשנים האחרונות יש התקדמות בתחום הזה של תחבורה ציבורית ונוספים כל הזמן קווים, אבל עד היום יש הרבה יישובים ומקומות, במיוחד בכפרים הבלתי מוכרים בציר 25 ובכביש 31, שגם בפיתוח הכבישים לא התחשבו בגישה של האנשים לתחבורה ציבורית כדי שיוכלו ליהנות ולהשתמש בתחבורה ציבורית

יוסף עטאונה:  בל נשכח שמדובר באוכלוסייה הכי מוחלשת ושכולה נמצאת באשכול סוציו-אקונומי 1, שהוא הכי חלש כלכלית וחברתית

יוסף עטאונה:  לכן התחבורה הציבורית במקומות האלה מאוד חשובה

יוסף עטאונה:  למשל, היישוב רחמה בדרום, הוא יישוב שהמדינה הכירה בו בשנה האחרונה, אבל יש התנגדות להציב שם תחנת אוטובוס כדי שהתושבים יוכלו להשתמש בתחבורה ציבורית

יוסף עטאונה:  זה חוזר על עצמו בכמה  מקומות

יוסף עטאונה:  אני מציע שנקיים דיון מיוחד על הנגשת התחבורה הציבורית בקרב החברה הערבית-בדואית בנגב, כי יש חשיבות מיוחדת לתחבורה הציבורית, במיוחד בגלל הפריסה הגיאוגרפית הגדולה, במיוחד לצורך הגעה למוסדות להשכלה גבוהה, לאוניברסיטה ולמכללות  בבאר שבע, אחווה, ספיר

יוסף עטאונה:  חשוב מאוד שתהיה תחבורה ציבורית, זה יעזור להנגשת ההשכלה וקידום החינוך בחברה הערבית-בדואית בנגב

שלום דנינו: וגם לעבודה

שלום דנינו:  הם עובדים

דוד ביטן: אדוני סגן השר, בבקשה, תציג לנו את הרפורמה

אורי מקלב: תודה רבה, אדוני היושב-ראש, על קיום הדיון, ותודה רבה ליושב-ראש הקודם שממשיך בפעילות שלו בנושא הרפורמה מהקדנציה הקודמת

אורי מקלב:  אני נמצא פה במקום הזה ומה שחשבתי לפני  חצי שנה, לא שיניתי את דעתי גם עכשיו

אורי מקלב:  אנחנו  חושבים שלא צריך לבטל את הרפורמה, אבל צריך לשפר ויש מה לשפר ברפורמה הזאת

אורי מקלב:  צריך לזכור שיש הרבה אנשים שההוצאות שלהם על תחבורה היו יכולים להגיע ל-1,000 או 1,200 שקלים בחודש, והיום הם משלמים 220 שקל והם יכולים לנסוע בכל הארץ, לכל מקום, בכל עת ובכל שעה

אורי מקלב:  זה שיפור חשוב  מאוד וניכר מאוד

אורי מקלב:       חשוב לומר גם שהשרה ביקשה מהרשות לתחבורה ציבורית ומרן שדמי שעומד בראשה לבדוק את כל המשמעויות של הרפורמה החדשה, כולל כל הדברים ששמענו כאן וכולל המכתבים שוועדת הכלכלה הקודמת שלחה

אורי מקלב:  אין ספק שיש שתי נקודות  יסוד שלדעתה צריך שיהיו: הפריפריה לא צריכה להיפגע בגלל שאנחנו רואים רק את המרכז ואת תל אביב

אורי מקלב:  לא יעלה על הדעת שאנשי הפריפריה יממנו את אנשי המרכז; וכן, באופן כללי, לא ייתכן שאוכלוסיות מסוימות ייפגעו מהרפורמה הזאת

אורי מקלב:  צריך לראות שהרפורמה מטיבה עם כולם ככול שאפשר

אורי מקלב:       רפורמה באופן כללי יכולה לפגוע באנשים מסוימים

אורי מקלב:  היו כמה תעריפים, למשל יש מחיר נסיעה של 4 שקלים ומחיר של 2 שקלים, וכשאתה קובע מחיר של 3 שקלים, אזי אלה ששילמו 4 שקלים הרוויחו ואלה ששילמו 2 שקלים הפסידו

אורי מקלב:  מתי זה משנה? אם זה 50% - לא עשית שום דבר

אורי מקלב:  ככול שנקודת האיזון מתרחקת, דהיינו שהרוב שילמו 4 שקלים ואתה מוריד ל-3, ככה הרפורמה שלך יותר טובה

אורי מקלב:  ככול שזה הפוך, כלומר שהרוב שילמו 2 שקלים ואתה מעלה להם ל-3 שקלים, ככה הרפורמה כשלה

אורי מקלב:  נקודת האיזון ברפורמה החדשה הייתה שהמעבר לחופשי-חודשי ישנה את האיזון, למעשה הוא ייטיב לרוב רובם

אורי מקלב:  בסופו של דבר התברר שזה יכול להיות  נכון באופן כללי, אבל כשאתה לוקח אזורים מסוימים ושם אתה רואה שהפגיעה שלהם ברורה יותר, שם אתה צריך לתקן את האיזון הזה

אורי מקלב:  אם אתה אומר שבפריפריה שילמו 2 שקלים והיום רוב אנשי הפריפריה נפגעים, לזה אתה לא יכול להסכים ואתה צריך לשנות את זה

דוד ביטן: איך אתם מתכוונים לטפל בזה?     

אורי מקלב: מתי הרפורמה באמת פגעה גם בפריפריה? זה פגע באנשים שלא נוסעים הרבה

אורי מקלב:  זה יכול להיות אנשים מבוגרים או אנשים שנוסעים פעמיים בשבוע

דוד ביטן: אתה מתכוון שמי שיש לו מנוי חודשי לא נפגע?      

אורי מקלב: מי שנוסע כל יום, אפילו אם רק פעם אחת הלוך-חזור, הרוויח, גם אם הוא שילם עד עכשיו רק שני שקלים, כי מחיר נסיעה בודדת עלה ל-5

אורי מקלב: 5 שקלים

אורי מקלב:  זו הדרמה ברפורמה הזאת

אורי מקלב:   פעם היו כמה סוגי מחירים, היום יש מחיר אחד לכולם

אורי מקלב:  כל נסיעה בודדת עולה 5

אורי מקלב: 5 שקלים

דוד ביטן: אז איך אתם מתכוונים לפתור את הבעיה?      

אורי מקלב: זה אומר שבמקומות האלה אתה צריך להחזיר לאנשים האלה את האפשרות לקנות גם נסיעה בודדת בהנחה

מיכאל ביטון: תמיד נתנו את הדוגמה של אישה מבוגרת שפעם בשבוע עולה לקופת חולים לבדיקה

מיכאל ביטון:  לא משתלם לה, גם אם תיסע פעמיים בשבוע

מיכאל ביטון:  אז מה, אומרים לה תעשי חופשי-חודשי, תוציאי כסף סתם? לא משתלם לה לעשות את זה, היא נופלת בין הכיסאות

דוד ביטן: אבל אז אנשים לא יקנו חופשי-חודשי

מיכאל ביטון: מחיר הכרטיס היומי הוכפל לה

דוד ביטן: אבל אם אתה נותן הנחה גדולה מאוד לנסיעה בודדת, לא יקנו חודשי-חופשי בכלל

מיכאל ביטון: מי שנוסע כל יום משתלם לו לקנות

דוד ביטן: יכול להיות שצריך לאפשר לקנות כרטיסיה

דוד ביטן:  זו הדרך היחידה

אביגדור ליברמן: מקלב מדבר בצדק על נקודת האיזון – כמה משתמשים קבועים בתחבורה הציבורית יש וכמה מזדמנים

מיכאל ביטון: אגב, את המחקר על הנסיעה בתחבורה הציבורית הם התחילו לעשות אחרי הרפורמה

מיכאל ביטון:  הם הודיעו לנו שבלשכה המרכזית לסטטיסטיקה עושים מחקר של התנהגות המשתמשים והם לא עשו את זה שנים

מיכאל ביטון:  15-10 שנים לא עשו  מחקר, עשו רפורמה ואז עשו מחקר

מיכאל ביטון:  תעשו מחקר ואז תעבירו רפורמה

אורי מקלב: טענו שהמדיניות של משרד התחבורה הייתה לצרף כמה שיותר אנשים, גם את הנוסעים המזדמנים

אורי מקלב:  מה זה "מזדמן"? יש לאדם רכב פרטי ועכשיו אתה צריך לפתות אותו שיהיה לו כדאי לנסוע בתחבורה הציבורית

אורי מקלב:  זה גם קהל היעד שלנו

אורי מקלב:  הרפורמה הזאת לא נותנת את הפיתוי לנוסע מזדמן לעלות לתחבורה הציבורית, כי האדם אומר לעצמו שעד עכשיו הוא נסע ב-2 שקלים ומעכשיו זה 5

אורי מקלב: 5 שקלים

מיכאל ביטון: צריך להודות על האמת שהמוטיבציה לרפורמה לא נבעה מהצורך להוזיל מחירים

מיכאל ביטון:  סגן השר צודק שצריך לאחד מחירים, אבל מאחר שנדרשו לייקר את הנסיעה בתחבורה הציבורית בגלל עלויות כלליות, נאמר לשרה או שתעלה לכולם ב-8% או שיעשו פריש-מיש

מיכאל ביטון:  זו האופציה היחידה

אורי מקלב: אני לא שמעתי את זה לא משר האוצר הקודם - - -      

מיכאל ביטון: זה כתוב במחקר של הממ"מ

מיכאל ביטון:  כתוב את זה שחור על גבי לבן: 8% התייקרות לכולם או שניקח ערך צבור מאלה וניתן לאלה ונעגל את זה

דוד ביטן: ביטון, אני רוצה להגיע לאיזושהי הסכמה, לא לנהל דיונים סתם

דוד ביטן:  אתה מבין שצריך פתרון למזדמנים, במיוחד בפריפריה

אורי מקלב: אני טוען שלא רק בפריפריה

אורי מקלב:  אני גם חושב שנוסע מזדמן לתל אביב צריך לתמרץ אותו כדי שייסע בתחבורה ציבורית

דוד ביטן: זה דבר שאין עליו ויכוח,  נכון? לכן זו ההחלטה השלישית שלנו – לגבי מזדמנים, במיוחד בפריפריה, צריך לתת פתרון אחר

דוד ביטן:  אני חושב שהפתרון שמאפשר לאדם לקנות כרטיסייה, זה יפתור את הבעיה

דוד ביטן:  במקרה כזה, אדם שנוסע פעמיים בחודש, יכול לקנות כרטיסייה ולהשתמש בה עד שהוא מסיים אותה

דוד ביטן:  כך אין שום בעיה, הוא משלם את המחיר הנמוך

אורי מקלב: יש עוד דרך, שהיא טובה יותר - - -      

אביגדור ליברמן: אני לא אומר לכם באיזו דרך ללכת, אבל תקבעו ותביאו את זה אלינו בישיבה הבאה

אורי מקלב: הייתה אפליקציית התחנה ואנחנו רוצים שהיא תהיה גם ברב-קו

אורי מקלב:  בסוף החודש האפליקציה בוחרת לך מה היה הדבר הכי טוב לצרכים שלך

אביגדור ליברמן: מפתיע אותי שאתה מדבר על אפליקציות

אביגדור ליברמן:  אצלי הטלפון כשר, אין בו אפליקציות

אורי מקלב: 	האפליקציה הייתה בוחרת לאדם מה עדיף

דוד ביטן: בסדר, גם זה טוב

דוד ביטן:  גם כרטיסייה וגם אפליקציה

אורי מקלב: כך האדם יכול היה לבחור מה עדיף לו

אורי מקלב:  הוא יכול להשתמש בתחבורה עם הנחה והאפליקציה תמליץ לו מה כדאי לו, אם לעשות חופשי-חודשי

אורי מקלב:  זה נותן לו מוטיבציה לנסוע, כי בסופו של דבר הוא יקבל את ההנחה

דוד ביטן: רינת בניטה מהממ"מ, בבקשה

רינת בניטה: רוב הדברים שמוצגים במחקר - - -      

מאיר כהן: רינת, מדובר פה באנשים ותיקים, תקרבי את המיקרופון

מיכאל ביטון: אנחנו מארגנים לך נסיעה חינם באוטובוס

דוד ביטן: אבל נוריד את זה מהשכר של הח"כים

אורי מקלב: כבר עכשיו אתה יכול לקבל הנחה של  50% בתחבורה הציבורית

מאיר כהן: כן, אני מקבל 50%

מאיר כהן:  כשאני נוסע בפקק ורואה את הנתיב של התחבורה הציבורית ריק, כשפעם בחצי שעה עובר אוטובוס, אני חושב כמה צריך להשקיע בתחבורה הציבורית

דוד ביטן: אנחנו נטפל גם בזה

דוד ביטן:  מה שסמוטריץ' היה צריך לעשות זה לא את ה-+2 או +3

דוד ביטן:  בכביש לירושלים מספיק +2, אף אחד לא נוסע עם 3 נוסעים

אורי מקלב: מה שאתה אומר נכון, אבל אז אין עדיפות לתחבורה הציבורית

עאידה תומא סלימאן: מתנגדים להצעות כאלה כאשר יש תחבורה ציבורית פועלת ומספקת ומגיעה לכל מקום

עאידה תומא סלימאן:  אז עושים נת"צ וכו'

דוד ביטן: לכל זה יהיה דיון נוסף

דוד ביטן:  גם אם אנשים לא ידברו היום, אל תתרגשו – יהיה עוד דיון

רינת בניטה: לאור כל הדברים שנאמרו פה, גם על ידי הח"כים וגם על ידי חבר הכנסת ביטון, שהיה יושב-ראש ועדת הכלכלה הקודם, אני אגיד משהו קצת יותר כללי

רינת בניטה:  רמת התחבורה הציבורית בישראל היא ירודה

רינת בניטה:  היא ירודה בהשוואה בין-לאומית, היא לא מספקת, היא לא שוויונית והיא לא רציפה

רינת בניטה:  מכאן מתחילה הבעיה שלנו – למעשה השיחה על רפורמת התעריפים היא חלק  משיחה הרבה יותר רחבה על איכות התחבורה הציבורית בישראל ואיך מטפלים במשבר התחבורתי המשמעותי הזה שנוצר כתוצאה מהיעדר תחבורה ציבורית הולמת

רינת בניטה:       במסגרת חוק ההסדרים האחרון והתקציב לשנים 2022-2021 תוקצב תקציב שיא של 50 מיליארד שקלים לטובת שיפור תחבורה ציבורית בכל מיני קטעים

דוד ביטן: מה זה תוקצב? זה היה במסגרת התקציב או החלטת  ממשלה?     

שלום דנינו: גם תשתיות?     

רינת בניטה: למיטב הבנתי, ויושב כאן שר האוצר לשעבר, תוקצב - - -      

דוד ביטן: זה לא לתשתיות

דוד ביטן:  הייתה החלטת ממשלה על העניין הזה של 50 מיליארד?     

אביגדור ליברמן: זה גם לתשתיות וגם לשיפור התחבורה הציבורית

דוד ביטן: אה, גם לתשתיות

דוד ביטן:  התשתיות זה עשרות  מיליארדים כל שנה בלי קשר לכלום

אביגדור ליברמן: בתקציב 22' שמנו סכום שיא,  מאז חורבן בית שני, לטובת התחבורה הציבורית

קריאה: 34 מיליארד

אורי מקלב: לתחבורה הציבורית, אבל לאוטובוסים נתנו הכי פחות

אביגדור ליברמן: מקלב, אני לא נכנס לזה

אביגדור ליברמן:  אני מסכים מאוד עם רינת על זה שהדיון הרבה יותר רחב בשאלה מה זה תחבורה ציבורית

אביגדור ליברמן:  הפתרון האולטימטיבי, בטח באותם מקומות שבהם סובלים מעומס ומפגיעה כלכלית – גוש דן, שם אובדן השעות, שם התאונות - -      

דוד ביטן: 	שם גם רוב התושבים

אביגדור ליברמן: - - שם רוב התושבים – זה המטרו

אביגדור ליברמן:  כבר ב-2003, כשר תחבורה, דיברתי בפעם הראשונה על המטרו ובאגף התקציבים אמרו לי שאני מגלומן ושאני רואה הכול במונחים אימפריאליים

אביגדור ליברמן:  כשחזרתי כבר אמרו שאין פתרון אחר

דוד ביטן: טוב, אתה רואה במונחים אימפריאליים בלי קשר לתחבורה ציבורית

דוד ביטן:  מה זה שייך? זה דבר חדש?     

אביגדור ליברמן: זה גם נכון

אביגדור ליברמן:  בסופו של דבר הפתרון לתחבורה ציבורית לא יהיה בלי שנפעיל מטרו בגוש דן

רינת בניטה: זו שיחה שהיא לצד הדברים

אביגדור ליברמן: את צודקת, זו שיחה הרבה יותר רחבה

דוד ביטן: אבל לקחו את המטרו מהוועדה והעבירו לוועדת הפנים

אביגדור ליברמן: באמת, היה תקציב שיא לנושא התחבורה הציבורית

דוד ביטן: דרך אגב, כל מה שהם ביקשו, רשמו בהסכם הקואליציוני

אורי מקלב: אני מציע להתמקד בנושא התעריפים

מאיר כהן: למה התעקשתם שהמטרו יעבור לוועדת הפנים? מקלב, אתה איש כזה חכם, למה?     

אורי מקלב: שם זה היה - - -     

דוד ביטן: זו הייתה הדרישה

דוד ביטן:  הוא טוען שלקחו לו דברים

דוד ביטן:  נניח לקחו את נושא הדת לוועדה אחרת, לוועדת חוקה, ולכן הוא דרש שישלימו לו במשהו אחר

דוד ביטן:  השלימו לו במטרו ודפקו את ועדת הכלכלה

אורי מקלב: מערכת איזונים

אורי מקלב:  זה מכיוון שהמטרו היה בוועדה נפרדת וזה כבר יצא מוועדת הכלכלה

אורי מקלב:  ישראל ביתנו הקימו ועדה מיוחדת לשירותי דת ומטרו, מה שנקרא "כיפה למטרו"

דוד ביטן: בוא נגיד שאנחנו יישמנו את מה שאתם אמרתם

דוד ביטן:  אמרתם לחרדים קחו דף ריק, תרשמו מה שאתם רוצים

שלום דנינו: דוד, אצלנו זה לא היה דף אחד, זו הייתה  מחברת

דוד ביטן: כבר לקחו לי את  זה, אני לא מתרגש

דוד ביטן:  מה אכפת לי

אורי מקלב: קיבלת כלה כמו שהיא, בלי זה כבר

דוד ביטן: הסכמתי, מה זה משנה

דוד ביטן:  אז מישהו אחר ידון בזה

שלום דנינו: דוד, אצלם נתנו דף, אנחנו נתנו מחברת

דוד ביטן: זה גם נכון

קריאה: אנחנו, המוזמנים, נוכל לדבר באיזשהו שלב?     

דוד ביטן: עוד מעט

דוד ביטן:  קודם כול ח"כים מדברים

דוד ביטן:  מה אני אעשה, זו ועדה של ח"כים ואחר כך הציבור הגדול גם ידבר

דוד ביטן:  אנחנו  נשמע אתכם

דוד ביטן:  אני מציע שעל הדברים שכבר קיבלנו החלטה, לא לחזור

דוד ביטן:  קיבלנו החלטה לגבי נסיעה חינם מגיל 67 ולכן לא צריך להסביר לי למה זה חשוב

דוד ביטן:  קיבלנו החלטות מסוימות ולכן נתקדם הלאה לדברים שלא דיברנו עליהם

רינת בניטה: הזכרתי את תוכנית החומש, אבל רפורמת התעריפים לא קיבלה איזושהי תוספת תקציבית

רינת בניטה:  למעשה הייתה כאן משיכה – במסגרת הרפורמה חלק מאוכלוסיית המשתמשים שילמה יותר וחלק פחות

רינת בניטה:  למעשה זה היה איזשהו סל סגור, הרפורמה עצמה לא תוקצבה על ידי משרד האוצר

רינת בניטה:  לכן היו נוסעים שנפגעו כתוצאה מהרפורמה הזאת, והם בעיקר הנוסעים שנסעו מעט

דוד ביטן: על זה דיברנו – אנחנו נדרוש ממשרד התחבורה פתרון לעניין הזה

רינת בניטה: בעניין התיקונים שנדרשים ברפורמה: אחת הטענות הייתה שגם סטודנטים ראוי להכליל אותם בתוך ההנחה הזאת של 50%

דוד ביטן: כולם היום סטודנטים, את יודעת את זה? זה לא מה שהיה פעם

דוד ביטן:  היום כולם לומדים במכללה

רינת בניטה: אני מביאה את הטענות שעלו אז בוועדה

אורי מקלב: אדוני היושב-ראש, צריך להבדיל בין מה שפגע באנשים לבין מה שדורשים לשפר

אורי מקלב:   סטודנטים מקבלים 33% הנחה ורוצים שזה יהיה 50% - זה דבר נכון; לשפר כך שנסיעה חינם תהיה מגיל 67 – זה דבר נכון

אורי מקלב:  התמקדנו במה שפגע ברפורמה וזה דבר שצריך לתקן בדחיפות

אורי מקלב:  שאר הדברים צריך לשפר, ויש רשימה גדולה שצריך לשפר, כדי שאנשים ייסעו בתחבורה הציבורית, שיהיה להם כדאי לנסוע בתחבורה הציבורית

אורי מקלב:  ברור שהתחבורה הציבורית גם צריכה להיות נגישה יותר, אמינה יותר, זמינה יותר, עם שירות יותר טוב

עאידה תומא סלימאן: אולי גם שהמידע המופץ יהיה אמין יותר

דוד ביטן: אני מסכים עם מקלב

דוד ביטן:  אני לא יודע למה זה קשור לממ"מ

דוד ביטן:  לבקש תוספת לגוף מסוים, זה לא עניין לממ"מ

דוד ביטן:  אני רוצה לדעת מה לדעתך צריך שיפור בדברים שהרפורמה הזאת פגעה או שצריך לעשות לגבי אוכלוסייה מסוימת, כמו הקשישים

רינת בניטה: אני אתייחס לשתי הנקודות

רינת בניטה:  התבקשנו על ידי חבר הכנסת מיכאל ביטון לבדוק אם נשקלו חלופות, אם נעשה RIA מסודרת על הרפורמה הזאת, אם נעשה תהליך שינוי רגולציה מסודר, אם נבחנו חלופות, אם נבחנו עלויות של החלופות, ולכן אני מציגה את זה

דוד ביטן: מכיוון שאין לנו הרבה זמן, מה לדעתך צריך לשפר? זה מה שחשוב

רינת בניטה: אני לא קובעת מדיניות

דוד ביטן: לפי מה שבדקתם

דוד ביטן:  עשיתם מחקר, לא?     

מאיר כהן: תגידי מה המסקנות

רינת בניטה: כשאתה מבקש להתייחס לאוכלוסייה שנפגעה, אז האוכלוסיות שנפגעו בעיקר הן אוכלוסיות של נוסעים שנוסעים מעט - -      

דוד ביטן: את זה כבר אמרנו, פתרנו את הבעיה הזאת

רינת בניטה: ואוכלוסיות שהיו להם הסדרים ייחודיים מיטיבים ביחס לכלל האוכלוסייה

אורי מקלב: את יכולה לתת דוגמאות?      

רינת בניטה: יש כל מיני, כרגע אני לא זוכרת בעל פה

אורי מקלב: אוכלוסיות כמו ביתר עלית, מודיעין עלית

אורי מקלב:  אלה ערים שנפגעו באופן דרמטי

דוד ביטן: למה ביתר עלית נפגעה לעומת ירוחם?     

מיכאל ביטון: גם בירוחם נפגעו

אורי מקלב: אלה אולי שתי הערים היחידות שהן ברמה סוציו-אקונומי 1  וריבוי הנוסעים שם בתחבורה הציבורית הוא גדול

אורי מקלב:  רמת הנסועה שם היא מאוד-מאוד נמוכה, הן אולי במקומות הראשונים בארץ ברמת הנסועה, משום ששם מספר הרכבים לנפש הוא הכי נמוך

אורי מקלב:  שם העלייה בתעריפים הייתה הכי דרמטית, עלייה של 170%

דוד ביטן: אז אמרנו, את זה צריך להוריד, להפחית

אורי מקלב: זו הייתה המדיניות

אורי מקלב:  שרת התחבורה הקודמת התעקשה על זה, מה שגם גרם למשבר בקואליציה הקודמת

אורי מקלב:  למעשה נושאים פוליטיים פגעו בערים האלה והן לא נכנסו לרפורמה

דוד ביטן: בסדר, אבל כבר יש לנו הסכמה בעניין הזה

דוד ביטן:   זה פותר גם את הבעיה של ירוחם, גם של ביתר עילית וגם של מודיעין עילית

אביגדור ליברמן: יושב פה נציג אגף התקציבים - - -     

דוד ביטן: תכף אני אתן לו, אל תדאג

דוד ביטן:  אתה כבר לא שר אוצר, איווט

אורי מקלב: נווה דניאל היא הרבה יותר קרובה לירושלים והיא ברפורמה, לעומת זאת ביתר עילית שהיא ברמה סוציו-אקונומית  נמוכה, לא ברפורמה

אורי מקלב:  זה דבר אבסורדי

דוד ביטן: לא נחזור על זה

דוד ביטן:  אנחנו  מסכימים על זה – אתם תביאו לנו פתרון

דוד ביטן:  כל אלה שנוסעים מעט ולא רוצים לקחת חופשי-חודשי, מכל מיני סיבות, להם אנחנו צריכים לפתור את הבעיה, במיוחד כשהם בפריפריה

אורי מקלב: גם החופשי-חודשי עלה להם ב-100%

דוד ביטן: פריפריה אינה רק פריפריה של מיקום, זו גם פריפריה חברתית

אורי מקלב: זה לא רק זה, יש גם פריפריה של תחבורה

אורי מקלב:  יש מקומות שהתחבורה בהם קשה יותר

דוד ביטן: בסדר, אנחנו נקבל החלטה על זה

דוד ביטן:  נעזור לכם בזה לקבל החלטה

עאידה תומא סלימאן: כמובן שהפתרונות שניתנו לאלה שנפגעו הם דבר טוב וכדאי להכליל בזה כמה שיותר

עאידה תומא סלימאן:  כמובן שהרפורמה הזאת לא הטיבה כל כך עם המצב הקיים באוכלוסייה הערבית והמחסור האדיר בתחבורה ציבורית

עאידה תומא סלימאן:  אני לא מדברת רק על הנגב, כי גם בצפון יש בעיה די רצינית

עאידה תומא סלימאן:  האמינות של התחבורה הציבורית היא נמוכה מאוד, גם הפריסה שלה – המקומות שהיא נמצאת בהם – לא נותנת את התשובות האמיתיות ועל זה צריך לחשוב

עאידה תומא סלימאן:  הייתי רוצה להציע לכבוד היושב-ראש לייחד ישיבה לנושא התחבורה הציבורית בחברה הערבית

דוד ביטן: אנחנו נקיים ישיבה כזאת

עאידה תומא סלימאן: אחת הבעיות היא גם חוסר התיאום בין המידע שמופץ על ידי משרד התחבורה  והמידע שמופץ באתר של החברה עצמה

עאידה תומא סלימאן:  המחירים שונים והציבור לא יכול לדעת על מי לסמוך

דוד ביטן: יש הבדל בין  המחיר שאגד מפרסם לבין מה שמשרד התחבורה מפרסם?     

עאידה תומא סלימאן: כן, יש הבדל

אורי מקלב: אני לא מכיר את זה

אורי מקלב:  היום, כשזה כבר חופשי-חודשי, אני חושב שזה אותו דבר

דוד ביטן: מי אחראי על זה?     

עאידה תומא סלימאן: לפי אתר משרד התחבורה ואתר אגד, הנסיעה מירושלים לאילת עולה 68

עאידה תומא סלימאן: 50 שקלים

עאידה תומא סלימאן:  לפי אתר רפורמת דרך שווה של משרד התחבורה, זה יעלה 80

עאידה תומא סלימאן: 10 שקלים

שלומית עמוס: זה בגלל המע"מ

שלומית עמוס:  באתר רפורמת דרך שווה זה מופיע כולל מע"מ

שלומית עמוס:  באילת אין מע"מ

דוד ביטן: לא הגיוני שיהיה מחיר שונה

עאידה תומא סלימאן: אנחנו מדברים על אותה נסיעה

דוד ביטן: אם את קונה את הכרטיס באילת, אין מע"מ

עאידה תומא סלימאן: אני מדברת על נסיעה מירושלים לאילת

עאידה תומא סלימאן:  אם אתה בודק כמה עולה נסיעה מירושלים לאילת, אזי באתר אחד זה 68 שקלים ובאתר שני זה 80 שקלים

אורי מקלב: 68 ועוד מע"מ זה 79

אורי מקלב: 50 שקלים

אורי מקלב:  זו בדיוק התשובה

עאידה תומא סלימאן: אז למה לא מפרסמים משהו אחיד?      

רן שדמי: יש שם כוכבית שמתייחסת לעניין המע"מ

אורי מקלב: אז צריך להבליט את זה

אורי מקלב:  יש כוכבית, אבל זה לא כתוב מספיק ברור

מאיר כהן: זה מבלבל את הציבור, תתקנו את זה

דוד ביטן: זה דבר שאפשר לטפל בו

דוד ביטן:  עאידה, דבר נוסף?     

עאידה תומא סלימאן: לא

עאידה תומא סלימאן:  אם אתה מבטיח דיון מיוחד – לא

וליד אל-הואשלה: אני מברך על הדיון הזה ותומך בכל מה שאמרה חברתי עאידה

וליד אל-הואשלה:  צריך לקיים דיון על כל הנושא של התחבורה בחברה הערבית

דוד ביטן: התאפקתי לא להגיד את זה, אבל אם בנגב משתלטים עכשיו על קרקע, אתם מצפים שתהיה תחבורה ציבורית לאותו מקום? לא כל דבר אפשר מבחינת תחבורה ציבורית

וליד אל-הואשלה: אני מדבר על כפרים מוכרים

וליד אל-הואשלה:  זה לא עניין של השתלטות על קרקע, אל תקשור את זה לזה

וליד אל-הואשלה:  אני מציע שהוועדה תסייר ותראה על מה אנחנו מדברים כשאנחנו מדברים על הנגשה

וליד אל-הואשלה:  בדבריי הצגתי את התמונה ואמרתי לך שתחבורה ציבורית יכולה, דווקא בגלל כל מה שקורה בנגב, לקדם משמעותית את הדיון, בדגש על הנגשת השכלה ועבודה

דוד ביטן: אנחנו נקיים דיון נפרד על כך

עאידה תומא סלימאן: אני גם מציעה שהסיור ייעשה בתחבורה ציבורית ואז תבינו מה עובר על הציבור

וליד אל-הואשלה: חידשו את כביש 31, עקרו תחנות אוטובוס ולא שמו במקומן תחנות חדשות

וליד אל-הואשלה:  לכן יש מקומות שאין בהם תחבורה ציבורית

דוד ביטן: כאמור, על זה נעשה דיון מיוחד

דוד ביטן:       רן שדמי, בבקשה

רן שדמי: רשמתי את ההערות וההתייחסויות שנשמעו

רן שדמי:  גם לבקשת השרה וסגן השר אנחנו לומדים, עושים עבודה, אוספים נתונים

רן שדמי:  צריך לזכור שהרפורמה הזאת עלתה לאוויר באוגוסט, כאשר ספטמבר ואוקטובר היו חודשי חגים ואי אפשר ללמוד מהם הרבה

רן שדמי:  למעשה איסוף הנתונים התחיל בחודש נובמבר

רן שדמי:  לאחר שיהיו לנו הנתונים לחודשים נובמבר, דצמבר וינואר נוכל להציג את התובנות, המשמעויות, איפה נדרש תיקון

דוד ביטן: השרה אמרה לי שאתם מתכוונים להציג לה את הנתונים בשבוע הבא

דוד ביטן:  אתה לא חייב להציג לנו, אבל אני  מניח שיש לכם כבר נתונים

רן שדמי: כרגע יש לנו נתונים רק על חודש נובמבר ואני חושב שזה לא מספיק כדי להראות מגמות

רן שדמי:  אפשר להתחיל שיח, כיוונים, חלופות, אבל כדי להבין מגמה צריך לחכות

דוד ביטן: מה הנתונים שאתם תציגו?     

רן שדמי: על מה קרה בכל אחד מהמקומות, מה קרה לחופשי-חודשי, מה קרה לחופשי-חודשי נוער, מה קרה לפריפריה, מה קרה ביישובים שסגן השר דיבר עליהם

דוד ביטן: מתי יהיו לכם נתונים?      

רן שדמי: אני חושב שחודש אחד לא מספיק

אורי מקלב: אני מבטיחך נאמנה, אדוני היושב-ראש, שהמידע שתבקש ממשרד התחבורה במשמרת שלנו – תקבל

אורי מקלב:  מה שקרה הוא שהוועדה בראשות מיכאל ביטון לא קיבלה את כל הנתונים

אורי מקלב:  אנחנו ניתן את המידע שנתבקש לוועדה הזאת, נהיה שקופים לוועדה ולא נשלח יועצים של השר

אורי מקלב:  הפקידים יבואו לפה וייתנו את הנתונים

דוד ביטן: איציק דניאל, משרד האוצר, בבקשה

איציק דניאל: אין לי מה להתייחס מעבר לדברים שנאמרו

דוד ביטן: מה לגבי הנושא הזה של נסיעה חינם מגיל 67? מה העלות התקציבית של זה?     

איציק דניאל: בזמנו שר האוצר הקודם, שנכח פה בדיון, ביקש שנבחן את הסוגיה הזאת לקראת הכנסה שלה לתקציב הבא שייכנס

איציק דניאל:  כמו שאתם יודעים, בסופו של דבר התקציב לא עבר ואפילו לא הגענו לשלב של הצגתו בממשלה וכו'

איציק דניאל:  לכן עוד לא נדרשנו לסוגיה

איציק דניאל:  ככול שמקבלי ההחלטות  ירצו שנבחן את הסוגיה מחדש, נעשה את הבדיקה ונעביר את הממצאים

אורי מקלב: תכינו כבר

אורי מקלב:  אתם יכולים כבר לעשות את זה

מיכאל ביטון: אתה יודע למה האוצר רגוע בדיון הזה, כי זו הרפורמה הראשונה שלא עלתה לו שקל

מיכאל ביטון:  הוא יושב רגוע, אין דאגות

מיכאל ביטון:  אין כסף, אין דאגות

דוד ביטן: אתה לא יודע שכך זה באוצר? מורידים 100 מיליון מפה ומוסיפים 100 מיליון לשם

מיכאל ביטון: על זה אומרים "אין כסף, אין דאגות"

מיכאל ביטון:  הוא קיבל רפורמה בחינם, אז למה שידאג?     

דוד ביטן: מבחינת איזונים – רווחים והפסדים – מה יצא מהרפורמה?     

איציק דניאל: כמו שאמר רן שדמי, כרגע יש נתונים של חודש אחד וניתן לראות שאין גידול בפדיון

איציק דניאל:  כלומר, הרפורמה לא הביאה לעלייה בהכנסות כמו שאולי היה מצופה לתאר

מאיר כהן: זו לא הייתה כוונתה

מאיר כהן:  לא הייתה כוונה להרוויח יותר

איציק דניאל: בדיוק

דוד ביטן: אבל יש הפסד?     

מאיר כהן: הפסד לאנשים  מסוימים

דוד ביטן: מעניין אותי לדעת מבחינת האוצר

מאיר כהן: אין שום הפסד – זה לא נהנה וזה חסר

דוד ביטן: בסדר, אתה יודע למה אנחנו  מתכוונים

דוד ביטן:  אל תגן על הממשלה הקודמת, לא צריך

מאיר כהן: אגב, אני ממש לא מגן

מאיר כהן:  כשבדימונה, בירוחם ובכפרים ובביתר עילית זה עולה ב-170%, אין מה להגן

דוד ביטן: אתה יודע למה ידעתי שבטוח יהיו בחירות? כי האוצר לא התנגד לשום תקציב שנתתם

דוד ביטן:  אמרתי שאם הם לא מתנגדים, כנראה שיהיו בחירות

דוד ביטן:  זו השיטה

מאיר כהן: גם עכשיו הם לא מתנגדים

דוד ביטן: מאיר רובינשטיין, בבקשה

אמנון רובינשטיין: ידידי מאיר כהן הזכיר קודם שצר לו לראות מסלולים של תחבורה פרטיים מלאים, פקוקים, והמסלולים של התחבורה הציבורית ריקים

אמנון רובינשטיין:  אנחנו, בביתר עלית, נהיינו דוגמה

אמנון רובינשטיין:  ארגונים של תחבורה ציבורית הזמינו אותי להרצות

אמנון רובינשטיין:  הגעתי לפגישה אצל מאיר שטרית, כשהיה שר התחבורה, ודיברתי איתו

אמנון רובינשטיין:  הוא שאל אותי: רגע, רגע, סיימת? אמרתי לו: כן

אמנון רובינשטיין:  הוא אמר: פעם ראשונה שמגיע אליי ראש עיר – זה היה לפני הרבה שנים – שמדבר איתי אך ורק על תחבורה ציבורית ולא על שום תקציבים

אמנון רובינשטיין:  אין לך שום עניין בתקציבים? אמרתי לו: אני רוצה קודם כול תחבורה ציבורית, אחר כך תקציבים

אמנון רובינשטיין:  הרב מקלב הזכיר קודם, אנחנו עיר מספר אחת בתחתית הרשימה של בעלי הרכבים הפרטיים

אמנון רובינשטיין:  הציבור התחיל למכור ולהיפטר ולהזניח את הרכבים הפרטיים לטובת תחבורה ציבורית

אמנון רובינשטיין:  באו ונתנו מכה אנושה, העלו ב-200%

אמנון רובינשטיין:  כבר שווה להם לקנות טרנזיטים, שהם סכנה בטיחותית, ביטחונית, תחבורתית וכל הדברים הלא טובים

אמנון רובינשטיין:  אני לא רוצה להיכנס לפוליטיקה, יש מספיק פוליטיקה, פה אני בא לדבר מקצועית נטו

אמנון רובינשטיין:  אני לא בא לדבר על ביתר עילית, אלא לומר שכל עיר או רשות שאפשר לעודד את התחבורה הציבורית, בסוף זה מתבטא בכבישים הראשיים כשהציבור יושב בתוך אוטובוסים ולא בתחבורה פרטית

דוד ביטן: מה הפתרון לדעתך שצריך לעשות למשל בביתר עילית?     

אמנון רובינשטיין: לשפר את המצב הקודם, לא רק להחזיר למצב הקודם

אורי מקלב: אני אענה במקומו

אורי מקלב:  הם צריכים להיכנס למפת הפריפריה

אורי מקלב:  ברגע שאתם נכנסים למפת הפריפריה, המחירים יורדים ב-50%

דוד ביטן: במצב הנתון כרגע, לפי הרפורמה, מה לדעתך צריך לעשות?     

אמנון רובינשטיין: א', להחזיר את המצב לקדמותו בפריפריה, בוודאי ביישובים סוציו-אקונומי 1, בטח בערים שצריך לחזק אותן, לתת להן צ'ופר על זה שהם מוסיפים המון לכל המדינה, כי כל רכב פרטי מזיק לאחרים

אמנון רובינשטיין: תודה רבה

משה סולומון: אני שמח להגיע לוועדה הזאת ולראות את שניכם, שני אנשים יקרים, גם יושב-ראש הוועדה הנוכחי וגם יושב-ראש הוועדה הקודם, כי אתם עוסקים כאן בנושאים, בעיקר שקשורים לתחבורה ציבורית ויוקר המחיה, בצורה הדוקה ולאורך שנים וזה באמת מעודד

משה סולומון:  אני מקווה שנצליח להביא איזושהי בשורה בעניין הזה

משה סולומון:      אני אתן דוגמה, ליצור מציאות של רכבת שמגיעה לבית שאן, מגיעה דרומה, אבל בסוף להעלות  מחירים, זה אומר פגיעה בתוך פגיעה

משה סולומון:  היה רעיון מדהים לאפשר איזושהי נגישות, כדי לאפשר גם תעסוקה, גם נגישות למרכז וגם לייצר חיבור בין כל חלקי הארץ, אבל עליית המחירים גורמת לכך שהמזור שהבאנו קודם לכן נפגע

משה סולומון:  בעיניי חשוב מאוד-מאוד, גם לאור המציאות של יוקר המחיה וכל הסוגיות שאנחנו מכירים יום-יום, לראות איך אנחנו עומדים על המשמר שהסיפור של יוקר המחיה לא יזלוג לתוך התחבורה הציבורית, כי למעשה היא הגורם שבאמצעותו אפשר יהיה לצמצם את הפערים בהתמודדות מול יוקר המחיה

משה סולומון:  אני סומך על שני האנשים היקרים שנמצאים כאן כדי שהדבר הזה יישמר

דוד ביטן: כדי שזה יהיה קצר, אני  מציע לא לדבר על בעיות התחבורה הציבורית באופן כללי, אלא בהתייחס לרפורמה

דוד ביטן:  על זה הדיון שלנו

דוד ביטן:  כך נוכל להגיע למסקנות הרבה יותר מהירות וטובות

דוד ביטן:       איתי חיים, בבקשה

איתי חיים: אני מייסד עמותת נוסעים בתחבורה בדרך שלנו

איתי חיים:  זו עמותה של נוסעי תחבורה ציבורית

איתי חיים:  אני אתייחס לסוגיה אחת שלא טופלה ברפורמה

איתי חיים:  למעשה רפורמת דרך שווה היא השלב השלישי של רפורמת התעריפים הגדולה שהתחילה בשנת 2016 עם עוד פעימה ב-2019 ולמעשה הסתיימה ב-2022

איתי חיים:  מה שנשאר מ-2016 זה למעשה החזר עלות הנסיעות שהמעביד מחויב לשלם לעובד שלו, וזה נשאר על 22

איתי חיים: 6 שקלים

איתי חיים:  מאז 1 בפברואר 2016 לא עדכנו את הסכום

איתי חיים:  עשו רפורמות ולא עדכנו את התעריף

איתי חיים:  היום אנחנו ברפורמת דרך שווה שהפרידה את הרכבת מהכרטיס המוזל ולכן אנחנו מבקשים להתחשב גם באנשים שעובדים

אורי מקלב: יש עוד בעיה

אורי מקלב:  איתי חיים מדבר על חלק אחד

אורי מקלב:  היום אנשים מקבלים החזר הוצאות נסיעה לפי עלות של נסיעה

אורי מקלב:  ברגע שיש לך עכשיו חופשי-חודשי, כולם – כולל הממשלה – עברו לשלם לפי זה, 220 שקל, גם במקומות שזה עולה פחות, ולא נותנים את העלות האמיתית

דוד ביטן: אם אדם יכול לקנות חופשי-חודשי, אז אתה רוצה שייתנו לו לא לפי חופשי-חודשי

דוד ביטן:  יש היגיון בזה, מה אתה רוצה?     

איתי חיים: אני מדבר על החזר הנסיעות היומי שלו

דוד ביטן: אבל יש היגיון בזה, למה שייתנו יותר?      

אורי מקלב: זה פגע באנשים

דוד ביטן: מה זה "פגע"? שיקנה חופשי-חודשי

דוד ביטן:   אני לא מקבל את זה

אורי מקלב: לאנשים עולה היום 800 שקל

דוד ביטן: אני לא מקבל את זה

דוד ביטן:  עובד שיכול לקנות חופשי-חודשי, שיקנה ויקבל החזר

דוד ביטן:  אם הוא לא רוצה, זו בעיה שלו

אורי מקלב: אבל התחבורה הציבורית לא מגיעה לכל מקום והיא לא זמינה

אורי מקלב:  האנשים האלה נפגעו והעלות שלהם גבוהה יותר

איתי חיים: בסיטואציה הנוכחית הרכבת לא מחושבת והמעסיק תמיד  ישלם לפי התעריף הזול

דוד ביטן: אומרת לי מנהלת הוועדה שביקשנו שיהיה מנוי משולב וזה אמור לפתור חלק גדול מהבעיה הזאת

דוד ביטן:  עם כל הכבוד לנושא של העובדים, אני לא מקבל את זה

דוד ביטן:  אם אפשר לקנות  חופשי-חודשי, העלות של זה היא נניח 200 שקל והעלות האחרת זה 500 שקל, צריך לתת 200

דוד ביטן:  אנחנו צריכים לעודד את השימוש בחופשי-חודשי

דוד ביטן:  עליי זה לא מקובל

דוד ביטן:  אני לא יודע מה הח"כים האחרים חושבים, אבל עליי זה לא מקובל

אורי מקלב: היושב-ראש, המנוי הוא משולב, אבל אם אתה נוסע ברכבת אתה צריך לשלם עוד

דוד ביטן: בזה אתה לא תקבל סיוע מאיתנו

דוד ביטן:  יש נושא נוסף?     

אורי מקלב: אפשר לנסוע עם החופשי-חודשי גם ברכבת, אבל צריך להוסיף כסף

מיכאל ביטון: חופשי-חודשי ברכבת למי שגר בפריפריה עולה 600 שקל

דוד ביטן: צריך שיהיה מנוי משולב וזה פותר את הבעיה

מיכאל ביטון: רכבת ואוטובוסים בנגב לרחוקים, זה 600 שקל

מיכאל ביטון:  באוטובוסים בלבד – זה 200

מיכאל ביטון:  למה הפער הזה?     

דוד ביטן: אתה חוזר על שוב וכבר החלטנו שיהיה מנוי משולב

דוד ביטן:  אנחנו  נבקש את זה מהממשלה

מיכאל ביטון: מוזל, כולל רכבת

דוד ביטן: מקלב, זה אומר שאם יש מנוי משולב והוא עולה 300 שקל, העובדים צריכים לקבל החזר של 300 שקל

שלום דנינו: דיברו על זה שהשקיעו לכאורה 50 מיליארד בתחבורה הציבורית - - -      

דוד ביטן: עוד לא השקיעו כלום, רק החליטו

דוד ביטן:  עוד לא השקיעו

דוד ביטן:  עוד לא הספיקו

דוד ביטן:  האוצר ישקיע רק אחרי שהוא יראה שהוא מרוויח  משהו, אל תדאג להם

איתי חיים: נקודה חשובה נוספת – היום מערכות המידע של משרד התחבורה מציעות לפעמים מסלולי נסיעה בתעריפים הגבוהים והם לא יודעים לתת לך עכשיו את החישוב הנמוך ביותר למסלול נסיעה שהוא יותר כדאי

איתי חיים:  לדוגמה, מירכא לירושלים – היום מציעים נסיעה דרך נהריה שעולה 52 שקלים, כולל רכבת, במקום להציע נסיעה ברכבת דרך קרית מוצקין שמוזילה את עלות הנסיעה ל-32 שקלים, פער של 21 שקלים

דוד ביטן: את זה אפשר לפתור

אורי מקלב: האפליקציה עושה את זה אוטומטית

רן שדמי: האפליקציה נותנת את הדרך המהירה ביותר, איך מגיעים הכי מהיר

דוד ביטן: אני מבקש שלישיבה הבאה תביאו תיקון לעניין הזה

רן שדמי: זה מציג כמה חלופות

אורי מקלב: נסיעה מתל אביב לירוחם תעלה 27 שקלים, אבל נסיעה לדימונה 16 שקלים, למרות שהנסיעה לדימונה אורכת עוד רבע שעה

מיכאל ביטון: שתיהן חצי שעה מבאר שבע

אורי מקלב: אם נוסעים דרך ירוחם, ויש קווים שנוסעים דרך ירוחם לדימונה, הנסיעה בהם זולה יותר

דוד ביטן: הייתם צריכים להביא פטור לירוחם ואז היו פחות בעיות בוועדה

מיכאל ביטון: אבל גם לקרית שמונה

מיכאל ביטון:  לא נפקיר אותה

דוד ביטן: מה, כל הבעיות זה על ירוחם?     

אורי מקלב: חבר הכנסת מאיר כהן, שגם מכיר את דימונה, בקו אווירי דימונה יותר קרובה לבאר שבע או לתל אביב ולכן המחיר אליה יותר זול

דוד ביטן: רן שדמי, אני מבקש שלישיבה הבאה תביא לנו  מידע או פתרון לעניין הזה

מאיר כהן: שדמי, אתם לא ווייז, אתה לא אמור לתת את הכי מהיר

מאיר כהן:  אתה אמור לתת את הכי זול

שלום דנינו: את שתי האופציות

ישראל חסון: אני יושב-ראש ארגון הנהגים, ארגון מקצועי מבית ההסתדרות הלאומית, ומקדם את נושא התחבורה הציבורית, את נושא הנהג, את כל הבעיות שכולם פה מכירים

ישראל חסון:  נושא התחבורה הציבורית הוא רחב, אנחנו נתייחס רק לרפורמה

ישראל חסון:  אנחנו  מבינים שכשעושים רפורמה של תשלומים, הדבר שצריך לעמוד לנגד עינינו זה קודם כול איך אנחנו  מעודדים את הציבור להשתמש בתחבורה ציבורית

ישראל חסון:  הרפורמה צריכה להיות כזאת שאחרי היישום שלה היא תעודד את הציבור להשתמש בתחבורה ציבורית

ישראל חסון:  אנחנו מזהים שלוש קבוצות אוכלוסייה שאנחנו צריכים לגעת בהן – אני מגיע יש להמלצות שלנו: 1

ישראל חסון:  אזרחים ותיקים

דוד ביטן: פתרנו את הבעיה הזאת

ישראל חסון: הקבוצה השנייה, וזה מאוד חשוב, זה חיילים משוחררים – שלוש שנים לאחר השחרור שלהם, כדי להטמיע בהם את הרגלי הצריכה של התחבורה הציבורית

ישראל חסון:  זה גיל שבו מתחילים לקנות מכוניות כשהם יוצאים לשוק העבודה, וברגע שניתן לאוכלוסייה הזאת נסיעות חינם נוכל להטמיע בהם הרגלים כדי שגם בעתיד ישתמשו בתחבורה הציבורית

ישראל חסון:  זה נושא מאוד חשוב

ישראל חסון:       הקבוצה השלישית – הנהגים ומשפחות הנהגים

ישראל חסון:  הנהגים הם מעגל ראשון

ישראל חסון:  כולנו מבינים את הבעיה של המחסור בנהגים

ישראל חסון:  צריך לתת נסיעות חינם באוטובוס לנהגים ומוותק מסוים גם לקרבה ראשונה

ישראל חסון:  היום נהג אוטובוס שחוזר מעבודתו וצריך לנסוע הביתה בקו אחר, בחברה אחרת, צריך לשלם עבור הנסיעה

ישראל חסון:  זה אבסורד

אורי מקלב: נהג אגד משלם?     

ישראל חסון: גם נהג אגד

דוד ביטן: הוא  צריך לקבל החזר מהמעביד

ישראל חסון: אנחנו מדברים על רפורמת מחירים ופה אנחנו רוצים לחזק את זה – אנחנו רוצים לחזק מעגל ראשון של משתמשים בתחבורה הציבורית - - -      

דוד ביטן: זה לא המדינה, אני מאוד מצטער, המעביד צריך לתת לו את זה

ישראל חסון: המעביד לא יוכל בלי שמשרד התחבורה יאשר כזה דבר

דוד ביטן: חבר'ה, אל תבואו בבקשות לא הגיונות

דוד ביטן:  את זה המעביד צריך לתת

דוד ביטן:  נקודה

דוד ביטן:  לא המדינה

ישראל חסון: המדינה צריכה לאפשר את זה

מאיר כהן: המדינה מאפשרת את זה רק בחברת חשמל

ישראל חסון: היא צריכה לאפשר את זה לנהגים ואנחנו נסגור את זה

דוד ביטן: אחרי חברת חשמל, לא נותנים לאף אחד יותר

דוד ביטן:  זה על המעביד

דוד ביטן:  מה העניין הזה, אני לא מבין

דוד ביטן:  אם המעביד יודע שנהג האוטובוס צריך בסיום העבודה לקחת  נסיעה, הוא צריך לתת לו את זה

אורי מקלב: הבעיה היא הרבה יותר חמורה

אורי מקלב:  היום חברות התחבורה הציבורית משלמות לנהגים מוניות מהבית כדי שיבואו לעבוד

אורי מקלב:  בגלל החוסר בנהגים, משלמים על מוניות

דוד ביטן: רק שיבואו לנהוג

דוד ביטן:       ד"ר משה בקר, מנהל אקדמי, מערכות תבוניות בתחבורה

ד"ר משה בקר: אם הכוונה של הרפורמה היא לעשות איזשהו אקט סוציאלי - - -     

דוד ביטן: אמרו לי שאתה מדבר ארוך

דוד ביטן:   אנחנו לא בהרצאה באוניברסיטה

ד"ר משה בקר: אני אדבר קצר ולעניין

ד"ר משה בקר:  אין שום מניעה לתת בנושא הזה הרצאה גם של שעה, אבל היות שאמרת קצר, אני אדבר קצר, ותמיד לעניין

ד"ר משה בקר:       אם הכוונה ברפורמה להיות גורם שעושה איזשהו חסד סוציאלי לציבור השבוי שאין לו ברירה אחרת, אז זה באמת מה שיקרה, כמו שנותנים את החינם לבני 67 ומעלה, שזה כיוון נכון, אבל זה לא יפחית את הבעיות שישנן בכבישים

ד"ר משה בקר:  לגבי הדור הצעיר, התלמידים, זה באמת יכול לעזור להם בנסיעות ואולי זו השקעה בכיוון של "אני אהיה בעתיד נהג ולמדתי גם להשתמש בתחבורה הציבורית"

ד"ר משה בקר:  אבל אם הכוונה היא ליצור מצב שמושך נהגים ונוסעים מהרכב הפרטי לתחבורה הציבורית,  הרפורמה הזאת נועדה לכישלון

ד"ר משה בקר:  אני לא אכנס כרגע לפירוט, אם תרצה – בפעם הבאה אני אסביר בדיוק איפה אנחנו עומדים, גם עם הנושא של ליסינג וגם עם רמת המינוע וגם עם התשתיות שיש לנו וכן הלאה, כאשר הנושא הזה הוא בהחלט בעיה רצינית ואנחנו מועדים לכישלון בלמשוך נהגים מהרכב הפרטי לתחבורה הציבורית

דוד ביטן: תודה רבה

אורי מקלב: אני רוצה לסכם, כי אני חייב לצאת

אורי מקלב:  רשמנו לעצמנו את הדברים שעלו

אורי מקלב:  אני כבר אומר שיש עוד נושאים שלא הספקת להעלות

אורי מקלב:  אנחנו נבחן, אנחנו נשפר, אנחנו נרחיב את הנושא הזה

דוד ביטן: כמה זמן אתם צריכים כדי להביא לנו את הנתונים?     

אורי מקלב: קוראים לזה "דרך שווה", אנחנו נביא את זה לזה שבאמת תהיה דרך שווה

דוד ביטן: חבר הכנסת דלל, בבקשה

אליהו דלל: שלום לך, אדוני היושב-ראש, תודה גם לסגן שרת התחבורה אורי מקלב

אליהו דלל:  אני חושב שהדיון הזה הוא דיון מאוד-מאוד חשוב

אליהו דלל:  אני עוסק בנושא תחבורה ציבורית כבר יותר מ-24 שנים

אליהו דלל:  מבחינתי תחבורה ציבורית זו מדרכה רחבה שבה אנשים יכולים לנוע

אליהו דלל:  מבחינתי תחבורה ציבורית זה גם שבילי אופניים שיכולים להגיע באמצעותם לתחבורה ציבורית

דוד ביטן: אנחנו לא דנים בתחבורה הציבורית, אנחנו דנים ברפורמה

אליהו דלל: תחבורה ציבורית זה גם מוניות שירות שהן חלק מהרפורמה

דוד ביטן: מוניות הן חלק מהרפורמה?     

אליהו דלל: צריך שיהיו

דוד ביטן: מה יעשו, חופשי-חודשי במוניות? אני לא מבין את זה

אורי מקלב: זה רעיון

אליהו דלל: זה היה

מיכאל ביטון: כמו שהם עשו "מותאמת אישית", יעשו מוניות שירות

אורי מקלב: מוניות שירות שקשורות לרב-קו הם בהסדר של החופשי-חודשי

אליהו דלל: אבל משרד התחבורה הרס את זה

אליהו דלל:  יושב פה רן שדמי, שייאמר לזכותו שניסה לעשות לא מעט דברים, אבל הוא צריך גם לקיים הנחיות ולקבל רשות ולקבל מדיניות מהאחראיים לכך

דוד ביטן: אבל הם אומרים שהם לא מקבלים  מדיניות

אליהו דלל: עכשיו בטח יש

אליהו דלל:  לכן, אחרי שאמרתי שגם מוניות וגם אוטובוסים וגם רכבת זה תחבורה ציבורית, עכשיו צריך לראות איך מתכללים את הכול

דוד ביטן: כבר אמרנו, אתה לא היית בחלק הזה, היית בוועדה למעמד האישה

דוד ביטן:  כבר דיברנו על זה

אליהו דלל: ראשית, צריך שמוניות שירות ייכנסו בפנים

אליהו דלל:  צריך שיהיו  מוניות שירות, כי בנתניה למשל, בגלל הרב-קו, היו צריכים לשלם למדינה 3 שקלים על הרב-קו ואז הם פשטו רגל

אליהו דלל:  אין היום מוניות שירות בנתניה כי פשטו את הרגל

אליהו דלל:  מה שקרה זה ש-12,000 נוסעים שנסעו ביום, אין להם פתרון

דוד ביטן: מוניות שירות בתוך העניין?     

יהודה בורלא: אנחנו חלק מהעניין

רן שדמי: מוניות שירות החזירו את הרישיון למדינה

דוד ביטן: עזוב את נתניה

דוד ביטן:  מבחינת הרפורמה, מוניות שירות בפנים? למה הם צריכים לפשוט את הרגל?     

רן שדמי: הם מקבלים את החופשי-חודשי, חופשי-יומי וכל כרטיס של הרב-קו

רן שדמי:  היה מכרז, בחלק מהמכרזים מוניות השירות נתנו הצעות שאחרי זה לא עמדו בזה

רן שדמי:  מי שברב-קו – בוודאי

דוד ביטן: יש מקומות שמוניות השירות חשובות מאוד, זה אפילו יותר טוב מהאוטובוסים

מאיר כהן: זה הולך ומצטמצם

דוד ביטן: מנהלת הוועדה, אני מבקש לקיים ישיבה של חצי שעה על מוניות השירות בהקשר של הרפורמה

דוד ביטן:       אלי לנקרי, ראש עיריית אילת, בזום

דוד ביטן:  בבקשה

אליהו לנקין: תודה, אדוני היושב-ראש

אליהו לנקין:  אני מבין שהחלטת שבדיון הזה אנחנו לא מדברים על תחבורה בכלל

אליהו לנקין:  אני לא יכול להתאפק ואני חייב לומר שמבחינתנו תחבורה לאילת זה האתגר הגדול ביותר שאנחנו עומדים בפניו היום

אליהו לנקין:  כולם יודעים  מה קרה אחרי סגירת שדה דוב ומה המשמעויות

אליהו לנקין:  להגיע היום למרכז הארץ לתושב אילת זה סיוט אחד גדול, סיוט ענק

אליהו לנקין:  תחשבו על החולים שעושים את דרכם יום-יום, לפעמים כמה פעמים בשבוע, למרכזים רפואיים במרכז הארץ לבדיקה או לטיפול או לניתוח או לאשפוז או לכל דבר אחר

אליהו לנקין:  זה פשוט סיוט אחד גדול

דוד ביטן: אני מבין שיש בעיות עם התחבורה הציבורית לאילת, ואתה צודק

דוד ביטן:  משהו שקשור לרפורמה? תתייחס רק למה שקשור לרפורמה

אליהו לנקין: לגבי הרפורמה – קודם כול, בדקה ה-90 הצלחנו להציל כמה דברים ברפורמה לגבי אילת שהיו גורמים נזק כבד לעיר ולתושבים שלה

אליהו לנקין:  אני אתן דוגמה אחת של פגיעה, ויש כמה – מחיר של תחבורה ציבורית בין אילת לבין רמון, כאשר כולם מבינים שטיסות הן חלק מהתחבורה הציבורית לאילת, למרות שזה עובד רע מאוד, היה במחיר של נסיעה עירונית, 4

אליהו לנקין: 10 שקלים, וזה קפץ ב-250% ל-10

אליהו לנקין: 40 שקלים

אליהו לנקין:  זו פגיעה קשה

אליהו לנקין:  היו גם פגיעות נוספות

אליהו לנקין:       אני חושב שהרפורמה, לצד זה שהיא עשתה דברים טובים, צריכה לעבור תיקונים ושיפורים

דוד ביטן: מה השיפור שצריך להיעשות ביחס לאילת?      

שלום דנינו: רכבת ולסיים את הכביש

דוד ביטן: אבל אין רכבת

דוד ביטן:  יש לך משהו שאתה צריך מאיתנו?     

אליהו לנקין: בעזרת השם תהיה רכבת

דוד ביטן: שדמי, יש משהו לגבי אילת שצריך לדעת, ללמוד מזה?     

רן שדמי: לאילת יש דווקא כרטיסים נוחים

דוד ביטן: פתרתם את הבעיה של רמון?     

רן שדמי: לא

רן שדמי:  רמון הוא בטווח של יותר מ-15 ק"מ

דוד ביטן: אבל שם זה משהו מיוחד

רן שדמי: בעולם של הנוסעים הקבועים שנוסעים לרמון, המחיר שלהם נוח

אליהו דלל: אנחנו מייצגים את הפריפריה הגיאוגרפית והחברתית ומייצגים פה גם את השכבות החלשות

אליהו דלל:  הרפורמה שהייתה, זו שקיבלו לפני כחצי שנה, העלתה את המחירים לאנשים שלא היה צריך להעלות להם את המחירים

אליהו דלל:  לכן צריך להחזיר את המצב שבו המחירים לפריפריה החברתית, שזה האנשים המבוגרים - - -     

דוד ביטן: דיברנו על זה

אליהו דלל: על חיילים שלא במדים, לא דיברתם

אליהו דלל:  חייל שיוצא לחופשה ורוצה לנסוע בתחבורה הציבורית בחינם, אין לו את זה

רן שדמי: יש בכל הארץ

רן שדמי:  חיילים לא צריכים לנסוע עם מדים בתחבורה הציבורית, הם נוסעים חינם כל השבוע

אליהו דלל: אם פתרתם את זה, בסדר גמור

שלמה פרלוב: אני  מודה לכבוד היושב-ראש, לסגן השר ולחבר הכנסת ליברמן שבתחילת הישיבה נתנו פתרון לגמלאים

שלמה פרלוב:  בשם גמלאי ישראל אנחנו ממש מודים לכם

שלמה פרלוב:  אבל בואו נלך לתכלס – שמעתי את ההתייחסות של נציג משרד האוצר - - -      

דוד ביטן: זה צריך להיות חלק מהתקציב

דוד ביטן:  אני אקל  עליך, אנחנו לא מחליטים סתם, בעוד שבועיים נקיים ישיבה קצרה על מנת שהממשלה תיתן לנו תשובה למה שהחלטנו, כולל האוצר

דוד ביטן:  אני מבין מה שאתה אומר – אתה רוצה תכלס, שזה גם יהיה בפועל

דוד ביטן:  צריך לקבל החלטה לשנות את הרפורמה בעניין הזה

שלמה פרלוב: שינוי של ההוראה זה באחריות השרה ובסמכותה

דוד ביטן: מקובל עליי מה שאתה אומר

דוד ביטן:  מה נראה לך, שאנחנו סתם מחליטים? כנראה שאתה לא מכיר אותי

דוד ביטן:       נציג מועצת התלמידים, בבקשה

נעם תנעמי: תודה רבה, אדוני היושב-ראש

נעם תנעמי:  אני אתייחס לכמה נקודות בקצרה

נעם תנעמי:  קודם כול, הסיפור של הרפורמה בפריפריה

נעם תנעמי:  צריך להבין שבפריפריה המרחקים של נסיעות יומיות לעיר הגדולה גדולים יותר

נעם תנעמי:  לכן פה נוצר למעשה חלק מהותי בשינוי, וזה המחירים דווקא באזורים הפריפריאליים

נעם תנעמי:  ברגע שאדם צריך להגיע לעיר הגדולה, לקניון למשל, המחיר שהוא צריך לשלם עלה, כי זה עבר את ה-15 ק"מ, כאשר לפני הרפורמה הוא שילם 5

נעם תנעמי: 90 ועכשיו - - -      

דוד ביטן: לתלמידים אין הנחה?     

רן שדמי: יש להם הנחה של 50%

רן שדמי:  יש להם הנחה של 50% גם בחופשי-חודשי

שלום דנינו: המחיר שאתה אומר הוא אחרי הנחה?     

נעם תנעמי: לא

נעם תנעמי:  אני אומר שמבחינת השינויים הכלליים שהיו במחירים, זה אחד הדברים שבסוף השפיעו על הפריפריה

שלום דנינו: אתה אומר שזה היה 5

שלום דנינו: 90, ואחרי הרפורמה זה יותר יקר?      

נעם תנעמי: אם אני זוכר נכון, לא

שלום דנינו: אז לא נפגעת

נעם תנעמי: אני ספציפית לא, אני רק אומר איפה בפריפריה השינוי היה משמעותי

נעם תנעמי:       אם בסוף אנחנו מתייחסים לזה שהרפורמה אמורה לעודד את השימוש בתחבורה הציבורית, יש לנו בעיה של אמינות התחב"צ והנגישות שלה, למשל לתלמידים בבתי ספר

נעם תנעמי:  כשתלמידים יוצאים מבתי הספר, יש עומס, מה שגם יוצר סכנות, לדוגמה ירידה לכבישים

דוד ביטן: אתה צודק, אבל זה לא קשור לרפורמה

דוד ביטן:  כשאני הייתי תלמיד, אתה יודע כמה זמן הייתי מחכה לאוטובוס? זה לא קשור לרפורמה

דוד ביטן:  תודה

צבי יהודה: היושב-ראש, דילגת עליי

דוד ביטן: אני לא יכול, יש לי חמש דקות לסיום הישיבה ואני צריך לסכם

צבי יהודה: אז אני רוצה לחדש - - -      

דוד ביטן: לא, גמרנו

דוד ביטן:  סיימתי להיום

דוד ביטן:  אין לי ברירה, אני חייב לסיים ב-11

צבי יהודה: אז בשביל מה נרשמים ובשביל מה אני עושה את הדרך מבת ים לפה?     

דוד ביטן: אני מתנצל מאוד, אבל אין מה לעשות

צבי יהודה: אז אני מבקש מאוד שבדיון הבא תיתן לי לדבר

דוד ביטן: מקובל עליי

דוד ביטן:  אמרתי שיהיה עוד דיון

דוד ביטן:  אתם צריכים להבין, נכון שהציבור הרחב מוזמן, אבל אם ח"כים רוצים לדבר, אני מחויב לאפשר להם

דוד ביטן:  זו ועדה של ח"כים, לא ועדה של ארגונים כאלה ואחרים

דוד ביטן:  אחרי שאני אסכם, אני אאפשר כמה דקות לאנשים לדבר

דוד ביטן:       אני מסכם

דוד ביטן:  אני מבקש לקיים ישיבת ועדה קצרה בעוד שבועיים רק עם חברי כנסת, כדי שנקבל תשובות  ממשרד האוצר וממשרד התחבורה על מה שאנחנו מבקשים עכשיו

דוד ביטן:  תגידו לנו אם אתם מסכימים ואיך אתם מתכוונים לטפל בזה

איציק דניאל: אני רק אגיד, יושב-ראש הוועדה, שדיוני התקציב צריכים להיות לאחר השבועיים האלה

דוד ביטן: בסדר, הכול טוב ויפה, אז אתה תגיד שאתם מתכוונים להכניס את זה לדיוני התקציב

דוד ביטן:  זה מה שאני רוצה לשמוע מכם, לא שהתקציב מאושר

דוד ביטן:  אם לא, אז גם לנו יש סנקציות, שתדעו

דוד ביטן:       קודם כול, גיל 67

דוד ביטן:  אנחנו מבקשים מהממשלה שהפטור מתשלום בתחבורה הציבורית יהיה מגיל 67 ולא מגיל 75

דוד ביטן:       דבר נוסף, אנחנו מבקשים שיהיה מנוי משולב של הרכבת - - -     

רן שדמי: יש את זה

דוד ביטן: אמרו שאין

מיכאל ביטון: מחיר אחיד

מיכאל ביטון:  לא הבדל בין מנוי לאוטובוס למנוי ברכבת

דוד ביטן: מחיר אחיד, מנוי משולב

דוד ביטן:  אנחנו מבקשים שזה יהיה לכל התחבורה הציבורית – רכבת, אוטובוס ואם יש מוניות שירות – גם הם

דוד ביטן:  אני לא מבין למה בן אדם לא יכול לנסוע במונית שירות

מיכאל ביטון: עשו מעמדות לנוסעי רכבת  ולנוסעי אוטובוסים

מיכאל ביטון:  מחיר אחיד

דוד ביטן: לגבי נוסעים מזדמנים – אנחנו מבקשים פתרון לנוסעים מזדמנים שלא כדאי להם לקנות מנוי כזה או אחר

דוד ביטן:  או שזה יהיה באמצעות אפליקציה או כרטיסיה של מספר נסיעות

דוד ביטן:  זה אחד שלא נוסע הרבה ואין צורך שישלם כל כך הרבה

דוד ביטן:       אני מבקש לקבל הערכה תקציבית ומה עמדתכם לגבי חיילים משוחררים לתקופת זמן מסוימת

דוד ביטן:  אני לא יודע אם שלוש שנים – שלוש שנים נראה לי הרבה – אבל לעשות את זה באיזושהי צורה

ישראל חסון: אמרנו שלוש במקום חמש

דוד ביטן: אז תגידו עשר

דוד ביטן:  צריך להיות היגיון לכל דבר

דוד ביטן:  אתם יכולים לבקש גם 20 שנה, אז ייתנו לכם 20 שנה?      

איתי חיים: אנחנו רוצים להפחית את הפקקים, אדוני, שאנשים ייסעו בתחבורה הציבורית

דוד ביטן: כולם רוצים להפחית, אבל בפועל זה לא קורה, כי ההשקעה בתחבורה הציבורית היא השקעה גדולה מאוד והממשלה לא מצליחה לעמוד בעניין הזה בשנה אחת

דוד ביטן:  אני לא נגד, אבל בואו נבקש דברים הגיוניים

דוד ביטן:  לדעתי תקופה של שנה שחייל משוחרר יכול לנסוע בתחבורה הציבורית בחינם, היא הגיונית

דוד ביטן:  אני מבקש הערכה תקציבית לזה

דוד ביטן:  לא ניתן החלטה בלי שנדע את זה, כי אולי זה עלות של מיליארדים

דוד ביטן:       לגבי סטודנטים – אני יודע שזה לא פופולרי, אבל אני חושב שאין מקום לאפשר לסטודנטים לנסוע בתחבורה ציבורית בחינם

דוד ביטן:  היום כולם סטודנטים

דוד ביטן:  תבינו, כשנותנים למישהו הנחה, זה בא על חשבון מישהו אחר

דוד ביטן:  זה לא שיש תקציב לא מוגבל לעניינים האלה

דוד ביטן:  היום כולם סטודנטים, יש מישהו שהוא לא סטודנט? תראו לי אחד שהוא לא סטודנט

קריאה: אני

דוד ביטן: כי לך יש כבר תואר

דוד ביטן:  אתה היית יושב-ראש אגודת הסטודנטים

שלום דנינו: מה יש היום לסטודנטים?     

רן שדמי: היום יש להם חופשי סמסטריאלי או שנתי בכ-50% ולמזדמנים ב-30% הנחה

דוד ביטן: בסדר,  נראה לי מקובל

דוד ביטן:  אני לא נכנס לזה

דוד ביטן:       לגבי אילת, רמון – אני מבקש שבישיבה הבאה בעוד שבועיים תגידו לנו מה הפתרון שנתתם לאילת, דבר שאין אותו היום

דוד ביטן:       חברי הכנסת, עוד משהו שלא אמרתי?      

מיכאל ביטון: צריך להשיב את התעריפים בפריפריה שהתייקרו למצב שלפני הרפורמה

דוד ביטן: טוב שהזכרת לי

דוד ביטן:  אני מבקש עד לישיבה הבאה בעוד כשבועיים לקבל פתרון לעניין הזה

דוד ביטן:  הפתרון שאנחנו מבקשים לגבי המחירים בפריפריה כולל גם פריפריה חברתית

דוד ביטן:  למשל, ביתר עילית

דוד ביטן:  זה לא רק ירוחם שהיא מקום מרוחק, אלא גם מקום כמו ביתר עילית שהוא פריפריה חברתית

דוד ביטן:  נצטרך לתת לזה פתרון

דוד ביטן:  אני לא מתכוון רק לעיר

דוד ביטן:  למשל, לוד – אם בלוד יש שכונה מסוימת של פריפריה חברתית באופן מובהק, גם להם צריך לתת פתרון

דוד ביטן:  אז יהיה תקציב מיוחד לעניין הזה, כך שאם בלוד יש שכונה שהדירוג הסוציו-אקונומי שלה הוא 1 או 2, צריך פתרון לזה

דוד ביטן:  בראשון לציון למשל יש שכונה שרוב האוכלוסייה היא של עולי אתיופיה, צריך לתת להם הנחה מסוימת, פתרון מסוים

דוד ביטן:  לא יכול להיות רק לירוחם

דוד ביטן:  היו יש הרבה שכונות שהם בבחינת פריפריה

דוד ביטן:  שכונת רמת אליהו בראשון היא בגודל של ירוחם, אין הבדל מבחינת מספר התושבים

דוד ביטן:  למה להם לא מגיע פתרון, רק לירוחם מגיע פתרון רק בגלל שהיא רחוקה?     אני חייב לסיים

דוד ביטן:  אני מודה לכולם, הישיבה נעולה